CELEX: 62011CN0559
Language: bg
Date: 2011-11-07 00:00:00
Title: Дело C-559/11: Преюдициално запитване, отправено от Rechtbank van koophandel te Antwerpen (Белгия) на 7 ноември 2011 г. — Pelckmans Turnhout NV/Walter Van Gastel Balen NV и др.

4.2.2012   
            
            
               BG
            
            
               Официален вестник на Европейския съюз
            
            
               C 32/13
            
         Преюдициално запитване, отправено от Rechtbank van koophandel te Antwerpen (Белгия) на 7 ноември 2011 г. — Pelckmans Turnhout NV/Walter Van Gastel Balen NV и др.
   (Дело C-559/11)
   2012/C 32/23
   Език на производството: нидерландски
   
      Запитваща юрисдикция
   
   Rechtbank van koophandel te Antwerpen
   
      Страни в главното производство
   
   
      Ищец: Pelckmans Turnhout NV
   
      Ответници: Walter Van Gastel Balen NV, Walter Van Gastel NV, Walter Van Gastel Schoten NV, Walter Van Gastel Lifestyle NV
   
      Преюдициални въпроси
   
   
               1.
            
            
               Когато търговецът поддържа търговския си обект отворен седем дни в седмицата и рекламира това работно време, следва ли това да се разглежда като действие, бездействие, поведение, подход или търговски съобщения, включително реклама и маркетинг, извършвани от търговец и пряко свързани с рекламиране, продажба или доставка на стока до потребители, и съответно като търговска практика по смисъла на Директива 2005/29/ЕО на Европейския парламент и на Съвета от 11 май 2005 година относно нелоялни търговски практики от страна на търговци към потребители на вътрешния пазар (1)?
            
         
               2.
            
            
               Директива 2005/29/ЕО на Европейския парламент и на Съвета от 11 май 2005 година относно нелоялни търговски практики от страна на търговци към потребители на вътрешния пазар или друга разпоредба на правото на Европейския съюз като например член 34, член 35, член 49 или член 56 ДФЕС пречка ли е за прилагането на национална правна уредба като съдържащата се в членове 8—14 от Закона от 10 ноември 2006 г., която с изключение на няколко изрично посочени в закона случаи задължава търговците да изберат един почивен ден в седмицата за своите търговски обекти, като се има предвид, че по този начин на търговците безусловно се забранява да поддържат обектите си отворени седем дни в седмицата, и то независимо от последиците, които тази забрана има или може да има за средния потребител, и независимо дали при конкретните обстоятелства това действие може да се разглежда като нарушение на дължимата професионална грижа или на лоялните търговски практики, както и независимо от факта, че извън този закон трудовото право на почивка на работниците е гарантирано с други законови разпоредби?
            
         
      (1)  ОВ L 149, стр. 22; Специално издание на български език, 2007 г., глава 15, том 14, стр. 260.